па́ки, я́кѡ растя́ше и крѣпля́шеся дх҃омъ, исполня́яся прему́дрости: ны́нѣ же я́вственнѣе ѡ предлежа́щихъ рещѝ, устремля́ющуся предлага́ю, и є́же глаго́летъ свяще́нный соломѡ́нъ къ бг҃у: я̀же на небесѣ́хъ кто̀ изслѣ́ди; во́лю же твою̀ кто̀ позна̀, а́ще бы не ты̀ да́лъ єсѝ прему́дрость, и посла́лъ єсѝ дх҃а ст҃а́го твоего̀ ѿ высоты̀; та́кѡ испра́вишася стєзѝ су́щихъ на землѝ, и я̀же тебѣ̀ угѡ́дна, научи́шася человѣ́цы, и прему́дростію твое́ю спасо́шася